Jord

Jord utgjør pedosfæren og ligger i grensesnittet mellom litosfæren, biosfæren, atmosfæren og hydrosfæren. Den består av mineraler (47%) og organisk stoff (3%), blant annet levende organismer, luft (25%) og vann (25%).

Jord er blant Jordens viktigste naturressurser på grunn av sin nærhet og dens dynamiske, fysiske, kjemiske og biologiske funksjoner. Selv om begrepet jord er vel etablert, er definisjonene varierende, alt etter perspektiv og bruksområde.

I geologi-, geoteknikk- og geografifagene er jord alt løsmateriale oppå det faste fjellet.

5. desember er Den internasjonale jorddagen.

Funksjoner  
Jorda tjener til flere funksjoner.
 Som naturlige funksjoner kan nevnes livsgrunnlag for mikroorganismer, planter, dyr og mennesker. I jorden sirkulerer næringsstoffer og vann som følge av nedbrytningsprosesser, ombygging og oppbyggningsprosesser. 
 Som bruksfunksjoner kan nevnes jord brukt som råstoff eller som sted for planteproduksjon.

Klassifiseringer 
Geoteknisk klassifiserer en jord etter størrelsen på kornene som:
Leire som er de fineste partiklene, og partikkeldiameteren er mindre enn 0,002mm
 Silt, der partikkeldiameteren er mellom 0,002mm og 0,06mm
 sand, der partikkeldiameteren er mellom 0,06mm og 2mm
 Grus, der partikkeldiameteren er mellom 2mm og 60mm
 Stein, der partikkeldiameteren er mellom 60mm og 600mm
 Blokk, der partikkeldiameteren er mer enn 600mm.

Dersom leir utgjør mer enn 30 vektprosent, kalles materialet for leire uavhengig av graderingen.

Jord kan også klassifiseres etter andre kriterier som:
 Kornform og kornoverflate
 Lagringstruktur og strukturstyrke
 Fysiske egenskaper, som styrke og egenvekt
 Porøsitet
 Lagringstetthet
 Geologisk opphav - som ulike typer morener, strandavsetninger, vindbåret, fyllinger mm.
 Konsolideringsgrad - skiller oftest mellom normal- og overkonsolidering.
 Andelen og typen av organisk materiale - som i torv og gytje
 Sedimenteringsmiljø - land, sjø eller hav

Jordsmonnet 
Jordsmonnet er den delen av jordskorpens løsavleiringer som er påvirket av klima, vegetasjon, dyreliv og mikrobielle omsetninger, slik at den skiller seg ut fra jorda under. Begrepet jordsmonn er synonymt med det øvre, biologisk aktive laget. De jordsmonndannende faktorene er klima, organismer, mineralmateriale, topografi og tid. Disse kan alle i varierende grad være virksomme.

Jordsmonnet er under våre forhold sjelden mer enn en meter tykt. Ved tynnere løsavleiringer kan det nå helt ned til berggrunnen. Det omfatter mer enn matjordlaget eller det laget som på dyrket mark årlig blir bearbeidet (ploglaget eller plogmålet). Levende planterøtter er i jordsmonnet.

Jordsmonnet består ofte av flere lag, med ulike dannelseshistorier. De kan klassifiseres som blant annet:
 Brunjord
 Svartjord
 Blekjord
 Podsoljord
 Morenejord

Se også 
 Humus
 Gjødsel
 Jordvern

Referanser

Litteratur 
 Adams, J.A. 1986. Dirt. College Station, Texas : Texas A&M University Press  ISBN 0-89096-301-0
 Soil Survey Staff. (1975) Soil Taxonomy: A basic system of soil classification for making and interpreting soil surveys. USDA-SCS Agric. Handb. 436. U.S. Gov. Print. Office. Washington DC. 
 Soil Survey Division Staff. (1993) Soil survey manual. Soil Conservation Service. U.S. Department of Agriculture Handbook 18.
 Logan, W. B., Dirt: The ecstatic skin of the Earth, 1995. ISBN 1-57322-004-3.
 Faulkner, William. Plowman's Folly. New York, Grosset & Dunlap forlag, 1943. ISBN 0-933280-51-3.
 Jenny, Hans, Factors of Soil Formation: A System of Quantitative Pedology, 1941.
 Edward Hyams: Jordsmonn & sivilisasjon, Nisus forlag, 2014.

Eksterne lenker 
 Why Study Soils? 
 Soil notes
  Photographs of sand boils.
 Oregon State University's Soils (wiki)
 OpenAg.info's Soil Science Encyclopedia (wiki)
 European Soil Portal EUSOILS (wiki)
 Soil-Net.com A free schools-age educational site teaching about soil and its importance.
 LandIS Soils Data for England and Wales a pay source for GIS data on the soils of England and Wales and soils data source; they charge a handling fee to researchers.
 LandIS Free Soilscapes Viewer Free interactive viewer for the Soils of England and Wales
 Wossac the world soil survey archive and catalogue.
 Geo-technological Research Paper, IIT Kanpur, Dr P P Vitkar – Strip footing on weak clay stabilized with a granular pile http://pubs.nrc-cnrc.gc.ca/cgi-bin/rp/rp2_abst_e?cgj_t78-066_15_ns_nf_cgj4-78
 The State Dirt Company Sells soil as a souvenieer from different U.S. States.
 Percolation Test Learn about Soil, Percolation, Perc and Perk Tests.
 USDA-NRCS Web Soil Survey Inventory of the soil resource across the U.S.